

**Prosedyre ved innlegg/spørsmål**

* Alle som ønsker innlegg, melder fra til dirigent.
* Dirigent kan sette strek for diskusjon når det av denne oppleves som en sak er ferdig belyst.
* Forslagsstillere har taletid på 5 minutter første gang, 3 minutter andre gang og 2 minutter tredje gang. For alle andre er taletiden 3 minutter pr gang. Ingen gis mulighet til å ta ordet mer enn 3 ganger i samme sak.
* Dirigenten kan foreslå forkortning av taletiden og strek satt for inntegnete talere.
* Observatører, gjester og administrasjon kan ta ordet etter godkjenning fra dirigent

**Om sakers behandling**

* På årsmøtet kan ikke behandles forslag om endring i lov og bestemmelser som ikke er oppført på kunngjort sakliste
* Andre saker kan behandles når 2/3 av de fremmøtte vedtar det ved godkjenning av saklisten
* Alle forslag må leveres skriftlig til dirigenten, og skal være undertegnet med forslagsstillers navn og klubb.
* Tidligere forslag kan ikke trekkes, og nye forslag ikke fremmes etter strek er satt, eller at saken er tatt opp til votering
* Forslag kan bare fremmes til saker som står på sakslisten.

**Om avstemning**

* Alle vedtak og valg fastsettes ved flertall av de avgitte stemmer.
* Dersom vedtak ikke er enstemmig, føres protokollen med antall stemmer for og imot.
* Dersom en stemmeberettiget ber om det, kan det holdes skriftlig avstemning ved personvalg. Krav om dette fremsettes før valg, etter punkt på dagsorden, starter.

**Kristiansand, 19. mai 2020**

**Styret**

**NBBF Region Sør**